pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รมว.สธ. เปิดการแข่งขันกีฬาแห่งชาติ ครั้งที่ 47 “ศรีสะเกษเกมส์” เข้มควบคุมป้องกันโควิด 19
วันเสาร์ที่ 5 มีนาคม 2565
รมว.สธ. เปิดการแข่งขันกีฬาแห่งชาติ ครั้งที่ 47 “ศรีสะเกษเกมส์” เข้มควบคุมป้องกันโควิด 19
รองนายกรัฐมนตรีและรัฐมนตรีว่าการกระทรวงสาธารณสุข เป็นประธานเปิดการแข่งขันกีฬาแห่งชาติครั้งที่ 47 “ศรีสะเกษเกมส์” เข้มควบคุมป้องกันการแพร่ระบาดโรคโควิด 19 ตั้งแต่ก่อนแข่งขัน ระหว่างแข่งขัน และก่อนเดินทางกลับในกลุ่มนักกีฬา ผู้ติดตามและเจ้าหน้าที่ที่เก
รองนายกรัฐมนตรีและรัฐมนตรีว่าการกระทรวงสาธารณสุข เป็นประธานเปิดการแข่งขันกีฬาแห่งชาติครั้งที่ 47“ศรีสะเกษเกมส์” เข้มควบคุมป้องกันการแพร่ระบาดโรคโควิด 19 ตั้งแต่ก่อนแข่งขัน ระหว่างแข่งขัน และก่อนเดินทางกลับในกลุ่มนักกีฬา ผู้ติดตามและเจ้าหน้าที่ที่เกี่ยวข้อง เพื่อป้องกันการระบาดในการแข่งขันและป้องกันการระบาดมายังชุมชนโดยรอบ
วันนี้ (5 มีนาคม 2565) ที่สนามกีฬาจังหวัดศรีสะเกษ อ.เมือง จ.ศรีสะเกษ นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เป็นประธานในพิธีเปิดการแข่งขันกีฬาแห่งชาติ ครั้งที่ 47 “ศรีสะเกษเกมส์” โดยนายอนุทินกล่าวว่า การแข่งขันกีฬาแห่งชาติ ครั้งที่ 47 “ศรีสะเกษเกมส์” จัดขึ้นเพื่อส่งเสริมความเป็นเลิศด้านกีฬาของประเทศ พัฒนานักกีฬาในแต่ละจังหวัดให้มีศักยภาพเพื่อเข้าสู่ทีมชาติไทย เป็นแบบอย่างที่ดีให้แก่เด็กและเยาวชน สร้างกระแสเกี่ยวกับกีฬาให้แก่ประชาชน รวมถึงส่งเสริมการท่องเที่ยวและกระตุ้นเศรษฐกิจ ซึ่งจังหวัดศรีสะเกษ เป็น 1 ใน 6 จังหวัดแรกของประเทศไทยที่ได้รับการคัดเลือกให้เป็นเมืองกีฬา (Sports City) เน้นกีฬาเพื่อสุขภาพ ความเป็นเลิศและเพื่อการท่องเที่ยว โดยการแข่งขันจัดขึ้นระหว่างวันที่ 5-25 มีนาคม 2565 นี้
นายอนุทินกล่าวว่า สําหรับสถานการณ์โควิด 19 ขณะนี้ยังคงมีการแพร่ระบาดของสายพันธุ์โอมิครอนแม้เป็นสายพันธุ์ที่แพร่ระบาดอย่างรวดเร็ว แต่ความรุนแรงไม่มากนัก ซึ่งจากการติดตามการดําเนินงานพบว่า จังหวัดศรีสะเกษมีความพร้อมในมาตรการควบคุมป้องกันการแพร่ระบาดในกลุ่มนักกีฬา ผู้ติดตามและเจ้าหน้าที่ที่เกี่ยวข้องได้เป็นอย่างดี โดยดําเนินการตามแนวปฏิบัติตามข้อกําหนดการบริหารราชการในสถานการณ์ฉุกเฉิน พ.ศ. 2558 (ฉบับที่ 42) และกระทรวงสาธารณสุข ในกลุ่มนักกีฬา ผู้ติดตามและเจ้าหน้าที่ที่เกี่ยวข้อง อาทิ แนวทางการจัดการด้านการเดินทาง, การจัดการด้านการดํารงชีวิตประจําวันของนักกีฬาและเจ้าหน้าที่, การฝึกซ้อมและการแข่งขัน, การสนับสนุนด้านการแพทย์และการดูแลโรคระบาด, การสอบสวนโรคเพื่อควบคุมและป้องกันการระบาดในการแข่งขันและการป้องกันการระบาดมายังชุมชนโดยรอบ เช่น การตรวจวัดอุณหภูมิ ตรวจคัดกรอง แสดงหลักฐานการฉีดวัคซีน ลดความแออัด จัดพื้นที่ให้เป็น COVID Free setting เป็นต้น
ทั้งนี้รูปแบบการจัดการแข่งขันออกเป็น 3 ช่วง ตามกลุ่มชนิดกีฬา คือ ช่วงที่ 1 วันที่ 5-11 มีนาคม 2565, ช่วงที่ 2 วันที่ 12-18 มีนาคม 2565 และช่วงที่ 3 วันที่ 19-25 มีนาคม 2565 โดยดําเนินการอย่างเข้มข้นครอบคลุมทั้งก่อนเดินทางเข้าในจังหวัด งดไปพื้นที่เสี่ยงสูง 14 วัน มีหลักฐานการฉีดวัคซีนครบ 2 เข็มขึ้นไปและมีหลักฐานตรวจ ATK หรือ RT-PCR ภายใน 72 ชั่วโมง, ระหว่างอยู่ในจังหวัด ให้มีการตรวจ ATK ในวันแรกที่เดินทางมาถึงและทุก 3 วัน หากพบผลบวกเข้ารับการรักษาในโรงพยาบาลที่เตรียมไว้ และดูแลจนกว่าจะหายเป็นปกติ ก่อนเดินทางออกจากจังหวัด
************************************** 5 มีนาคม 2565
รัฐบาลไทย-ข่าวทำเนียบรัฐบาล-สธ. เร่งจัดซื้อยา "โมลนูพิราเวียร์" คาดได้ล็อตแรก 10 ล้านแคปซูล กระจายเข้าถึงผู้ป่วยโควิด
วันพุธที่ 30 มีนาคม 2565
สธ. เร่งจัดซื้อยา "โมลนูพิราเวียร์" คาดได้ล็อตแรก 10 ล้านแคปซูล กระจายเข้าถึงผู้ป่วยโควิด
.....
กระทรวงสาธารณสุข (สธ.) เร่งดําเนินการจัดหายา โมลนูพิราเวียร์ ยาต้านไวรัสชนิดรับประทาน เพื่อเป็นทางเลือกใช้รักษาโรคโควิด-19 ในกลุ่มเสี่ยงอายุ 60 ปีขึ้นไป ที่ไม่มีประวัติได้รับวัคซีน หรือได้รับวัคซีนเพียง 1 เข็ม ช่วยให้ผู้ป่วยลดความเสี่ยงการเกิดอาการรุนแรง ตามแนวทางการรักษาของกรมการแพทย์
.
ขณะนี้องค์การเภสัชกรรมจัดเตรียมข้อมูล แผนจัดซื้อจัดหายาโมลนูพิราเวียร์ และได้คัดเลือกแหล่งที่มีคุณภาพไว้แล้ว โดยอยู่ระหว่างเจรจากําหนดส่งมอบและราคา ซึ่งผู้ผลิตมีความพร้อมในการส่งมอบ
.
คาดว่าประมาณ 2 สัปดาห์หลังจากทําสัญญา จะสามารถจัดส่งยาให้องค์การเภสัชกรรมล็อตแรกได้ประมาณ 10 ล้านแคปซูล และจัดส่งกระจายให้กับหน่วยบริการแม่ข่ายในแต่ละพื้นที่ตามแผนกระจายยาของศูนย์ปฏิบัติการฉุกเฉินด้านการแพทย์และสาธารณสุข
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-กสร. เปิดรับสมัครเสนอชื่อเป็นสถานประกอบกิจการดีเด่น ด้านแรงงานสัมพันธ์และสวัสดิการแรงงาน ประจำปี 2565
วันศุกร์ที่ 19 พฤศจิกายน 2564
กสร. เปิดรับสมัครเสนอชื่อเป็นสถานประกอบกิจการดีเด่น ด้านแรงงานสัมพันธ์และสวัสดิการแรงงาน ประจําปี 2565
กสร. เชิญชวนสปก.เข้าร่วมเสนอชื่อเพื่อพิจารณาเป็นสถานประกอบกิจการดีเด่นด้านแรงงานสัมพันธ์และสวัสดิการแรงงาน ประจําปี 2565 เพื่อร่วมเป็นส่วนหนึ่งในการเสริมสร้างแรงงานสัมพันธ์ที่ดีในสถานประกอบกิจการ สนใจยื่นใบสมัคร ผ่านระบบอิเล็กทรอนิกส์ภายใน 17 ธ.ค. 64
นายนิยม สองแก้ว อธิบดีกรมสวัสดิการและคุ้มครองแรงงาน (กสร.)เปิดเผยว่า โครงการส่งเสริมสถานประกอบกิจการให้มีระบบบริหารจัดการที่ดีด้านแรงงานสัมพันธ์และสวัสดิการแรงงาน จัดขึ้นเพื่อสนับสนุนให้นายจ้างและลูกจ้างร่วมกันพัฒนาระบบการบริหารจัดการด้านแรงงานสัมพันธ์และสวัสดิการแรงงานในสถานประกอบกิจการ เป็นนโยบายที่รัฐมนตรีว่าการกระทรวงแรงงาน นายสุชาติ ชมกลิ่น เน้นย้ําในเรื่องของการเสริมสร้างระบบความร่วมมือในสถานประกอบกิจการ ที่จะสามารถป้องกันและการแก้ไขปัญหาความขัดแย้งแรงงานได้ โดยเน้นการส่งเสริมแรงงานสัมพันธ์ในระบบทวิภาคี กสร. จึงได้จัดกิจกรรมส่งเสริมให้สถานประกอบกิจการมีระบบการบริหารจัดการที่ดีด้านแรงงานสัมพันธ์และสวัสดิการแรงงาน เป็นประจําทุกปี เพื่อสร้างแรงจูงใจให้นายจ้าง ลูกจ้างได้เล็งเห็นถึงความสําคัญของการบริหารจัดการด้านแรงงานสัมพันธ์และสวัสดิการแรงงานที่ดี ซึ่งจะส่งผลให้ลูกจ้างมีคุณภาพชีวิตที่ดีขึ้น มีความมั่นคงและมีความสุขในการทํางาน นายจ้างได้ผลผลิตสูงสร้างความเชื่อมั่นให้นักลงทุนในและต่างประเทศ กระตุ้นเศรษฐกิจภาพรวมของประเทศ
อธิบดี กสร.กล่าวเพิ่มเติมว่า ในปีนี้ สถานประกอบกิจการที่มีลูกจ้างตั้งแต่ 50 คนขึ้นไปที่อยู่ภายใต้บังคับและปฏิบัติถูกต้องตามกฎหมายว่าด้วยแรงงานสัมพันธ์ และกฎหมายว่าด้วยการคุ้มครองแรงงาน สามารถยื่นใบสมัครเพื่อเสนอชื่อเข้ารับการคัดเลือกเป็นสถานประกอบกิจการดีเด่นด้านแรงงานสัมพันธ์และสวัสดิการแรงงาน ประจําปี 2565 ผ่านระบบอิเล็กทรอนิกส์เท่านั้น ในวันที่ 1 – 17 ธ.ค. 64 ทั้งนี้ สถานประกอบกิจการยื่นแบบเสนอชื่อ และแบบรับรองตนเอง โดยแนบเอกสารผลงานที่จัดทําไฟล์ผลงานแบบอิเล็กทรอนิกส์ได้ 2 ช่องทาง คือ ทางระบบอิเล็กทรอนิกส์ และทางสํานักงานสวัสดิการและคุ้มครองแรงงานกรุงเทพมหานครพื้นที่ และสํานักงานสวัสดิการและคุ้มครองแรงงานจังหวัด ณ พื้นที่ตั้งของสถานประกอบกิจการตั้งอยู่ ตั้งแต่วันที่ 18 ธ.ค. 64 – 15 ม.ค. 65 โดยสามารถสอบถามรายละเอียดเพิ่มเติมได้ทางเว็บไซต์ http://relation.labour.go.th และทางโทรศัพท์ กลุ่มงานส่งเสริมแรงงานสัมพันธ์ สํานักแรงงานสัมพันธ์ 0 2660 2193
รัฐบาลไทย-ข่าวทำเนียบรัฐบาล-ปลัดกระทรวงยุติธรรม รับการตรวจประเมินรางวัลคุณภาพการบริหารจัดการภาครัฐ ประจำปี พ.ศ. ๒๕๖๔ ผ่านระบบการประชุมทางไกล (Video Conference)
วันจันทร์ที่ 2 สิงหาคม 2564
ปลัดกระทรวงยุติธรรม รับการตรวจประเมินรางวัลคุณภาพการบริหารจัดการภาครัฐ ประจําปี พ.ศ. ๒๕๖๔ ผ่านระบบการประชุมทางไกล (Video Conference)
ปลัดกระทรวงยุติธรรม รับการตรวจประเมินรางวัลคุณภาพการบริหารจัดการภาครัฐ ประจําปี พ.ศ. ๒๕๖๔ ผ่านระบบการประชุมทางไกล (Video Conference)
ในวันจันทร์ที่ ๒ สิงหาคม ๒๕๖๔ ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม รับการตรวจประเมินรางวัลคุณภาพการบริหารจัดการภาครัฐ ประจําปี พ.ศ. ๒๕๖๔ (PMQA ๔.๐) ในขั้นตอนที่ ๓ การตรวจประเมิน ณ พื้นที่ปฏิบัติงาน ผ่านระบบออนไลน์ จากคณะอนุกรรมการพัฒนาระบบราชการที่เกี่ยวกับการยกระดับคุณภาพและประสิทธิภาพการให้บริการของภาครัฐ มีวัตถุประสงค์เพื่อนําเสนอความโดดเด่นในการปรับเปลี่ยนแนวคิดและวิธีการทํางานของสํานักงานปลัดกระทรวงยุติธรรม ให้สามารถเป็นที่พึ่งของประชาชน ใน ๓ มิติ ได้แก่ มิติเปิดกว้างและเชื่อมโยงกัน (Open & Connected Government) มิติยึดประชาชนเป็นศูนย์กลาง (Citizen-Centric Government) และมิติการมีขีดสมรรถนะสูงและทันสมัย (Smart & High Performance Government) โดยมี นายวัลลภ นาคบัว รองปลัดกระทรวงยุติธรรม นายนิยม เติมศรีสุข รองปลัดกระทรวงยุติธรรม นายสหการณ์ เพ็ชรนรินทร์ รองปลัดกระทรวงยุติธรรม พร้อมด้วยคณะผู้บริหารกระทรวงยุติธรรม ผู้อํานวยการกอง และเจ้าหน้าที่ที่เกี่ยวข้องเข้าร่วมฯ
ในโอกาสนี้ ปลัดกระทรวงยุติธรรมและคณะผู้บริหาร ได้นําเสนอทิศทางการพัฒนาสํานักงานปลัดกระทรวงยุติธรรม สู่การเป็นระบบราชการ ๔.๐ ใน ๔ ด้าน ได้แก่ ความเป็นเลิศด้านนโยบาย (Policy Excellence) ความเป็นเลิศด้านการดําเนินงานและระบบบริหารจัดการ (Operation Excellence) ความเป็นเลิศด้านการบริการ (Service Excellence) และความเป็นเลิศด้านบุคลากร (People Excellence) โดยความสําเร็จของการดําเนินงาน เกิดขึ้นภายใต้การถ่ายทอดระบบการนําองค์กรของปลัดกระทรวงยุติธรรม (Leadership System) และการบริหารนโยบาย PCIA คือ Proactive : มุ่งเน้นการทํางานเชิงรุก Integration : กําหนดตัวชี้วัดส่วนราชการในสังกัดให้การทํางานสอดคล้องไปในทิศทางเดียวกัน บูรณาการการทํางานร่วมกัน Coverage : การสร้างการมีส่วนร่วมทุกภาคส่วนถึงท้องถิ่น Agility : การติดตามผลการดําเนินงาน การตัดสินใจที่รวดเร็วให้ทันกับสถานการณ์ การนําเทคโนโลยีดิจิทัลมาใช้ในการทํางาน ทั้งในระบบ Core Process ได้แก่ งานบริหารนโยบาย งานอํานวยความยุติธรรมและช่วยเหลือประชาชน งานบริหารเทคโนโลยีสารสนเทศ และระบบ Support Process ได้แก่ ระบบ Back Office ระบบ HR และระบบ Monitoring & Evaluation System
ทั้งนี้ ได้นําเสนอการรับมือและปรับเปลี่ยนองค์กรในสถานการณ์โควิด-19 เพื่อให้สามารถดําเนินงานได้อย่างต่อเนื่องภายใต้สถานการณ์วิกฤติ มีการกําหนดทิศทางการพัฒนาสํานักงานปลัดกระทรวงยุติธรรมในอนาคต ด้วยการเชื่อมต่อเทคโนโลยีดิจิทัลกับหน่วยงานภาคีเครือข่าย การปรับเปลี่ยนกระบวนการทางความคิด (mindset) เพิ่มทักษะให้มีสมรรถนะที่จําเป็น และเปลี่ยนแปลงพฤติกรรม การพัฒนาบุคลากรตามตามแนวทางการพัฒนาบุคลากร ๔.๐ การยกระดับสู่ศูนย์ราชการสะดวก GECC การบูรณาการและประสานความร่วมมือกับภาคีเครือข่ายทั้งในประเทศและต่างประเทศ พร้อมทั้งพัฒนาองค์กรสมรรถนะสูงด้วยการจัดการแบบ Lean เพื่อให้สํานักงานปลัดกระทรวงยุติธรรมพร้อมที่จะขับเคลื่อนการอํานวยความยุติธรรมไปสู่ประชาชนอย่างทั่วถึง เป็นธรรม และเท่าเทียม
รัฐบาลไทย-ข่าวทำเนียบรัฐบาล-“กอช. ชวนประชาชนผู้ประกันตนตามมาตรา 40 ทางเลือก 1 สมัครสมาชิก กอช. เพื่ออนาคต”
วันจันทร์ที่ 28 มิถุนายน 2564
“กอช. ชวนประชาชนผู้ประกันตนตามมาตรา 40 ทางเลือก 1 สมัครสมาชิก กอช. เพื่ออนาคต”
กอช. เชิญชวนประชาชนผู้ที่มีสิทธิสมัคร อายุ 15 – 60 ปี หรือ ผู้ประกันตนตามมาตรา 40 ทางเลือก 1 สมัครออมเงินควบคู่ไปกับ กอช. เพื่อเติมเต็มเงินออมไว้ใช้รายเดือนหลังอายุ 60 ปี ตอบโจทย์ความมั่นคงทางการเงิน
กองทุนการออมแห่งชาติ หรือ กอช. เชิญชวนประชาชนผู้ที่มีสิทธิสมัคร อายุ 15 – 60 ปี หรือ ผู้ประกันตนตามมาตรา 40 ทางเลือก 1 สมัครออมเงินควบคู่ไปกับ กอช. เพื่อเติมเต็มเงินออมไว้ใช้รายเดือนหลังอายุ 60 ปี ตอบโจทย์ความมั่นคงทางการเงิน ตรวจสอบสิทธิได้ที่แอปพลิเคชัน “กอช.” หรือ เว็บไซต์ กอช. www.nsf.or.th
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ หรือ กอช. เปิดเผยว่า กอช. เชิญชวนผู้ประกันตนตามมาตรา 40 ทางเลือก 1 วางแผนเงินออมหลังอายุ 60 ปีควบคู่กับ กอช. เพียงออมเงินขั้นต่ํา 50 บาท สูงสุด 13,200 บาทต่อปี ได้รับเงินสมทบเพิ่มตามช่วงอายุสมาชิก สูงสุด 100% ไม่เกิน 1,200 บาทต่อปี สมาชิกสามารถออมเงินได้เมื่อมีเงิน ไม่ต้องออมเงินเท่ากันทุกเดือน สิทธิในการเป็นสมาชิก กอช. ยังอยู่ เพื่อที่จะได้มีเงินออมไว้หลังอายุ 60 ปี นอกจากนี้ยังมีผลตอบแทนเพิ่มเติมจากการลงทุน ซึ่งได้รับความคุ้มผลตอบแทนไม่น้อยกว่าดอกเบี้ยเงินฝากประจําธนาคาร 12 เดือน เฉลี่ย 7 ธนาคารด้วย
ทั้งนี้ สมาชิกจะได้สวัสดิการจาก 2 หน่วยงานรวมกัน ในระหว่างการทํางาน ท่านจะได้เงินทดแทนรายได้กรณีประสบอุบัติเหตุหรือเจ็บป่วย เงินทดแทนการขาดรายได้กรณีทุพพลภาพ ค่าทําศพจากสํานักงานประกันสังคม และเมื่ออายุหลังอายุ 60 ปี จะได้บํานาญรายเดือนจาก กอช. ได้เบี้ยยังชีพผู้สูงอายุตามเกณฑ์อีกด้วย จะทําให้คุณภาพชีวิตมีความสุขหลังอายุ 60 ปี
ผู้ที่สนใจสามารถสมัครสมาชิกได้ที่ แอปพลิเคชัน “กอช.” หรือ หน่วยรับสมัครสมาชิกใกล้บ้านท่าน อาทิ ที่ว่าการอําเภอทั่วประเทศ สํานักงานคลังจังหวัด สถาบันการเงินชุมชน ตัวแทน กอช. ประจําหมู่บ้าน ธนาคารออมสิน ธ.ก.ส. ธอส. และธนาคารกรุงไทย ทุกสาขา รวมทั้งเคาน์เตอร์เซอร์วิส เทสโก้โลตัส บิ๊กซี ตู้บุญเติม และเครือข่ายรับสมัครทั่วประเทศ สอบถามข้อมูลเพิ่มเติมได้ที่ สายด่วนเงินออม โทร. 02-049-9000
รัฐบาลไทย-ข่าวทำเนียบรัฐบาล-รองปลัดฯ ภานุวัฒน์ เป็นประธานการประชุมคณะทำงานกำกับและติดตามการดำเนินงานโครงการภายใต้ความร่วมมือระหว่างประเทศของกระทรวงอุตสาหกรรม ครั้งที่ 1/2564
วันอังคารที่ 13 กรกฎาคม 2564
รองปลัดฯ ภานุวัฒน์  เป็นประธานการประชุมคณะทํางานกํากับและติดตามการดําเนินงานโครงการภายใต้ความร่วมมือระหว่างประเทศของกระทรวงอุตสาหกรรม ครั้งที่ 1/2564
นายภานุวัฒน์ ตริยางกูรศรี รองปลัดกระทรวงอุตสาหกรรม เป็นประธานการประชุมคณะทํางานกํากับและติดตามการดําเนินงานโครงการภายใต้ความร่วมมือระหว่างประเทศของกระทรวงอุตสาหกรรม ครั้งที่ 1/2564 ณ ห้องประชุมกองยุทธศาสตร์และแผนงาน ชั้น 6 อาคารสํานักงานปลัดกระทรวงอุตส
นายภานุวัฒน์ ตริยางกูรศรี รองปลัดกระทรวงอุตสาหกรรม เป็นประธานการประชุมคณะทํางานกํากับและติดตามการดําเนินงานโครงการภายใต้ความร่วมมือระหว่างประเทศของกระทรวงอุตสาหกรรม ครั้งที่ 1/2564 เพื่อหารือแนวทางการดําเนินการโครงการการสนับสนุนผู้ประกอบการขนาดกลางและขนาดย่อมมุ่งสู่อุตสาหกรรมสีเขียวโดยการประยุกต์ใช้เทคโนโลยีคาร์บอนต่ํา (Greening Industry Through Low Carbon Technology Application for SMEs)
โดยมี นายเดชา จาตุธนานันท์ ผู้ตรวจราชการกระทรวงอุตสาหกรรม และนายนฤบดินทร์ วุฒิวรรณ ผู้อํานวยการกองยุทธศาสตร์และแผนงานกระทรวงอุตสาหกรรม เข้าร่วม ณ ห้องประชุมกองยุทธศาสตร์และแผนงาน ชั้น 6 อาคารสํานักงานปลัดกระทรวงอุตสาหกรรม และผ่านระบบเทคโนโลยีสารสนเทศ Video Conference (Zoom)
ทั้งนี้ การจัดประชุมฯ ดังกล่าวเป็นไปตามข้อกําหนดการบริหารราชการในสถานการณ์ฉุกเฉิน พ.ศ.2548 ฉบับที่ 27 ลงวันที่ 10 กรกฎาคม พ.ศ. 2564
รัฐบาลไทย-ข่าวทำเนียบรัฐบาล-กลับบ้านได้นะ! ผู้ติดเชื้อโควิด-19 ใน กทม. และปริมณฑล อยากกลับไปรักษาที่ภูมิลำเนา แจ้ง สปสช.
วันอาทิตย์ที่ 25 กรกฎาคม 2564
กลับบ้านได้นะ! ผู้ติดเชื้อโควิด-19 ใน กทม. และปริมณฑล อยากกลับไปรักษาที่ภูมิลําเนา แจ้ง สปสช.
....
ผู้ติดเชื้อโควิด-19 ในเขต กทม. และปริมณฑล จํานวนมากที่ยังไม่ได้เข้าสู่ระบบการรักษา สามารถเดินทางกลับไปรักษาตัวที่ภูมิลําเนาได้นะครับ โดยแจ้งความประสงค์ที่สายด่วน 1330 กด 15 หรือที่ เว็บไซต์https://crmdci.nhso.go.th/
.
โดยจะต้องเป็นผู้ติดเชื้อสีเขียว คือไม่มีอาการ หรือมีเพียงเล็กน้อย อาการคงที่ สามารถเดินทางได้ และจังหวัดปลายทางยินยอมรับ ซึ่งที่ผ่านมา มีผู้ติดเชื้อที่เดินทางกลับไปรักษาที่ภูมิลําเนาแล้วกว่า 1,000 ราย
.
ขั้นตอน คือ เมื่อผู้ติดเชื้อแจ้งความประสงค์แล้ว สปสช. จะประสานจังหวัดปลายทาง เพื่อส่งผู้ป่วยเข้ารักษาที่ รพ. หรือ รพ.สนามในจังหวัดนั้น โดยค่าใช้จ่ายในการเดินทางนั้น รพ. จะเป็นผู้ดูแลและเบิกจ่ายกับ สปสช.
.
ส่วนมาตรการในการเคลื่อนย้าย เป็นไปตามข้อกําหนดของกรมควบคุมโรคและสถาบันการแพทย์ฉุกเฉินแห่งชาติ เช่น มีอุปกรณ์กั้นผู้ติดเชื้อกับคนขับ ภายในรถนั่งที่เว้นที่ ถ้าเป็นรถตู้ให้นั่งได้ไม่เกิน 5 คน มีแพทย์วีดิโอคอลให้คําปรึกษา รวมถึงมีอาหารและเครื่องดื่มให้ผู้ติดเชื้อ ระหว่างการเดินทางครับ
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รัฐบาลอนุมัติเพิ่มเงิน 4 โครงการลดค่าครองชีพประชาชน
วันอังคารที่ 26 ตุลาคม 2564
รัฐบาลอนุมัติเพิ่มเงิน 4 โครงการลดค่าครองชีพประชาชน
วันเสาร์ที่ 23 ตุลาคม 2564
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลอนุมัติงบประมาณ 54,000 ล้านบาท ให้แก่ 4 โครงการเพื่อช่วยลดค่าครองชีพในช่วงเดือน พ.ย.-ธ.ค. ประกอบด้วย โครงการเพิ่มกําลังซื้อแก่ผู้มีบัตรสวัสดิการแห่งรัฐ เพิ่มวงเงินให้คนละ 300 บาท/เดือน เป็นเวลา 2 เดือน ครอบคลุมประชาชนกว่า 13 ล้านคน โครงการเพิ่มกําลังซื้อแก่ผู้ต้องการความช่วยเหลือเป็นพิเศษ ให้วงเงินเพิ่มคนละ 300 บาท/เดือน เป็นเวลา 2 เดือน ครอบคลุมประชาชนกว่า 2 ล้านคน โครงการคนละครึ่ง เฟส 3 ให้วงเงินเพิ่มคนละ 1,500 บาท สําหรับใช้จ่ายในเดือน พ.ย.-ธ.ค. ครอบคลุมประชาชน 28 ล้านคน และโครงการยิ่งใช้ยิ่งได้ เพิ่มวงเงิน e-Voucher จาก 7,000 บาท เป็น 10,000 บาทต่อคน เพื่อช่วยเหลือประชาชน ผู้ประกอบการ และกระตุ้นเศรษฐกิจในช่วงที่กําลังฟื้นตัว
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-“เฉลิมชัย” เร่งแก้ปัญหาปุ๋ยแพงปุ๋ยขาดแคลน
วันอาทิตย์ที่ 12 มิถุนายน 2565
“เฉลิมชัย” เร่งแก้ปัญหาปุ๋ยแพงปุ๋ยขาดแคลน
“เฉลิมชัย” เร่งแก้ปัญหาปุ๋ยแพงปุ๋ยขาดแคลน “อลงกรณ์” เจรจารัสเซียซื้อปุ๋ยราคามิตรภาพคืบหน้าพร้อม ดึง “ธกส.-อตก.” ร่วมโครงการ
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ เปิดเผยวันนี้ว่า ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ มอบนโยบายให้เร่งช่วยเหลือเกษตรกรเพื่อแก้ไขปัญหาปุ๋ยแพงและปุ๋ยขาดแคลนจากผลกระทบของสงครามรัสเซีย-ยูเครนและปัญหาการแพร่ระบาดของโควิด19 จึงได้พบหารือกับ นิโคไล เชอร์เยฟ ที่ปรึกษาสํานักงานผู้แทนการค้ารัสเซียประจําประเทศไทย วิตาลี คิสเซเรฟประธานหอการค้าไทย-รัสเซีย ดร.ยงยุทธ สาระสมบัติ นายกสมาคมส่งเสริมเศรษฐกิจและวัฒนธรรมไทย-รัสเซีย ดร.อาณัติชัย รัตตกุล คณะทํางานที่ปรึกษารัฐมนตรีเกษตรฯ และดร. วนิดา กําเนิดเพ็ชร์ ผู้อํานวยการสํานักการเกษตรต่างประเทศ สํานักงานปลัดกระทรวงเกษตรและสหกรณ์ เมื่อสัปดาห์ที่ผ่านมาเกี่ยวกับการนําเข้าปุ๋ยเคมีจากรัสเซียเพิ่มขึ้นในราคามิตรภาพซึ่งจากการหารือรอบแรกผู้แทนการค้ารัสเซียยืนยันว่ารัสเซียกับไทยมีความสัมพันธ์กันมากว่าร้อยปีจึงเห็นด้วยในหลักการที่จะขายปุ๋ยให้ไทยในราคาพิเศษ
“ยังมีเรื่องต้องหารือเกี่ยวกับรูปแบบการนําเข้าจะใช้โมเดลการนําเข้าปุ๋ยจากรัสเซียในราคามิตรภาพโดยสถาบันเกษตรกรหรืออตก.และจําหน่ายสู่เกษตรกรโดยตรงหรือจะเป็นแบบซาอุดีอาระเบียโมเดล คือ ภาครัฐตกลงกันเรื่องราคามิตรภาพและมอบหมายเอกชนผู้ส่งออกนําเข้าของ2ประเทศไปเจรจากัน
อย่างไรก็ตามยังมีประเด็นต้นทุนการขนส่งและเรื่องระวางที่เพิ่มขึ้นจากการขนส่งปุ๋ยทางรถไฟมาลงเรือที่เมืองท่าวลาดิวอสต็อกทางฝั่งมหาสมุทรแปซิฟิกหรือขนส่งด้วยรถไฟจีน-ลาว และประเด็นเรื่องสกุลเงินในการชําระค่าปุ๋ย” นายอลงกรณ์ กล่าว
ทั้งนี้ ในการประชุมครั้งหน้าจะเชิญผู้แทนของธนาคารเพื่อการเกษตรและสหกรณ์การเกษตร (ธกส.) องค์การตลาดเพื่อเกษตรกร ตัวแทนสถาบันเกษตรกรสมาพันธ์ผู้ให้บริการโลจิสติกส์และสมาคมผู้ค้าปุ๋ยร่วมหารือด้วย ประเทศไทยนําเข้าปุ๋ยเคมีจากต่างประเทศเกือบ 100% กว่า 5 ล้านตัน เป็นมูลค่ากว่า 73,430 ล้านบาทในปี 2564 มากกว่าปี 2563 ถึง 54.1% ส่วนรัสเซีย เป็นประเทศที่ส่งออกปุ๋ยเคมี คิดเป็นมูลค่ามากที่สุดในโลกปีละกว่า 2 แสนล้านบาทคิดเป็นสัดส่วน 12.7% ของมูลค่าการส่งออกทั้งโลก โดยไทยนําเข้าจากรัสเซียเป็นมูลค่า 5,670 ล้านบาทในปี ที่แล้วคิดเป็นสัดส่วนราว 7.7% ของการนําเข้าปุ๋ยเคมีทั้งหมด
ช่วงเกิดการแพร่ระบาดของโควิด19 ราคาปุ๋ยเคมีทั่วโลกเพิ่มสูงขึ้นและเมื่อเกิดสงครามรัสเซีย-ยูเครนยิ่งทําให้ปุ๋ยเคมีมีราคาสูงยิ่งขึ้นไปอีกกระทบต่อต้นทุนของเกษตรโดยตรง
ก่อนหน้านี้กระทรวงเกษตรฯ กระทรวงการต่างประเทศและหอการค้าไทยได้เจรจาขอซื้อปุ๋ยเคมีราคามิตรภาพจากซาอุดีอาระเบียจนสามารถตกลงในหลักการและขณะนี้อยู่ระหว่างการเจรจานําเข้าส่งออกของภาคเอกชนของ 2 ประเทศ.
รัฐบาลไทย-ข่าวทำเนียบรัฐบาล-โฆษกรัฐบาล เผย "นายก ฯ" ขอบคุณทุกภาค ขานรับการเปิดประเทศ ภาคการบิน/ขนส่ง เพิ่มเวลาเปิดให้บริการ ขณะที่โครงการเราเที่ยวด้วยกัน เฟส 3กลับมาคึกคัก ยอดการจองห้องพักสะสมกว่า 1.2 แสนห้อง ตอบรับการท่องเที่ยวปลายปี
วันอาทิตย์ที่ 17 ตุลาคม 2564
โฆษกรัฐบาล เผย "นายก ฯ" ขอบคุณทุกภาค ขานรับการเปิดประเทศ   ภาคการบิน/ขนส่ง เพิ่มเวลาเปิดให้บริการ  ขณะที่โครงการเราเที่ยวด้วยกัน เฟส 3กลับมาคึกคัก ยอดการจองห้องพักสะสมกว่า 1.2 แสนห้อง ตอบรับการท่องเที่ยวปลายปี
โฆษกรัฐบาล เผย "นายก ฯ" ขอบคุณทุกภาค ขานรับการเปิดประเทศ   ภาคการบิน/ขนส่ง เพิ่มเวลาเปิดให้บริการ  ขณะที่โครงการเราเที่ยวด้วยกัน เฟส 3 กลับมาคึกคัก ยอดการจองห้องพักสะสมกว่า 1.2 แสนห้อง ตอบรับการท่องเที่ยวปลายปี
นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า หลังจากพลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม แถลงประกาศเปิดรับการเดินทางเข้าประเทศไทย โดยไม่ต้องกักตัว สําหรับผู้เดินทางเข้าไทยโดยทางอากาศที่ฉีดวัคซีนครบโดสแล้ว จากประเทศความเสี่ยงต่ํา ตั้งแต่วันที่ 1 พฤศจิกายน นี้ หลายภาคส่วนเริ่มมีการปลดล็อค ขยายช่วงเวลาการให้บริการ เพื่อตอบรับก้าวสําคัญของรัฐ ล่าสุด สํานักงานการบินพลเรือนแห่งประเทศไทย ได้ออกประกาศ (ฉบับที่ 7) แจ้งสายการบินปรับเวลางดบินภายในประเทศ 23.00 น. - 03.00 น. สอดรับมาตรการลดเวลาเคอร์ฟิว พร้อมปลดล็อกให้มีจํานวนผู้โดยสารได้ตามความจุของเครื่องบินในเที่ยวบินนั้น ๆ ตั้งแต่วันที่ 16 ต.ค.นี้ ขณะเดียวกัน กระทรวงการต่างประเทศยังทํางานร่วมกับ กรมควบคุมโรค กระทรวงสาธารณสุข เพื่อเร่งจัดทําเอกสารรับรองการฉีดวัคซีน (Vaccination Certification) โดยวางแผนใช้ทดแทนการอนุมัติ Certification of Entry (COE) ให้ได้ภายในวันที่ 1 พฤศจิกายน นี้ เพื่ออํานวยความสะดวกในการเดินทางเข้าประเทศไทยภายใต้มาตรการสาธารณสุขที่เป็นสากล
โฆษกประจําสํานักนายกรัฐมนตรี กล่าวว่า นอกจากนั้นในส่วนโครงการเราเที่ยวด้วยกันเฟส 3 ก็ได้รับกระแสตอบรับเป็นอย่างดีจากผู้ประกอบการธุรกิจท่องเที่ยวและอุตสาหกรรมต่อเนื่อง โดยมีประชาชนให้ความสนใจเข้าร่วมโดยมีประชาชนให้ความสนใจเข้าร่วมโครงการ ฯ เฟส 3 กว่า 6 แสนราย ผู้ประกอบการ 2,249 ราย ทําให้ยอดสะสมโครงการ ฯ เฟส 1-3 กว่า 8.8 ล้านคน มูลค่าสะสมรวมกว่า 1,162.4 ล้านบาท และยอดจองห้องพักสะสมรวม จํานวนทั้งสิ้น 120,328 ห้อง  ส่วนหนึ่งเป็นผลมาจากสถานการณ์การแพร่ระบาดของโรคโควิด-19 ที่ทรงตัวและมีแนวโน้มคลี่คลายไปในทิศทางที่ดีขึ้น จากการที่รัฐบาลเร่งเดินหน้าฉีดวัคซีนโควิด-19 เพิ่มมากขึ้นและครอบคลุมทุกกลุ่มเป้าหมาย การผ่อนคลายมาตรการการเดินทาง การประกาศลดระยะเวลาเคอร์ฟิวส์ รวมทั้งผู้ประกอบการที่พัก/โรงแรม/ ร้านค้า ร้านอาหารส่วนใหญ่ ปฏิบัติตามข้อกําหนด COVID Free Setting และมาตรการอื่นๆ ของรัฐบาลและ ศบค. ทําให้ประชาชนมีความมั่นใจในการออกเดินทางท่องเที่ยวภายในประเทศมากขึ้นด้วย
“ท่านนายกรัฐมนตรียังประกาศ ผนึกกําลังภาครัฐ เอกชน และประชาชน ร่วมกันเตรียมพร้อมมาตรการรองรับการเปิดประเทศ สร้างความเชื่อมั่นให้กับนักท่องเที่ยวชาวไทยและต่างประเทศ เพื่อให้สามารถที่จะได้เปิดประเทศอย่างปลอดภัย พร้อมต้อนรับการกลับมาของนักท่องเที่ยวชาวไทยและชาวต่างประเทศช่วงไฮซีซั่นของการท่องเที่ยว ควบคู่กับมาตรการกระตุ้นเศรษฐกิจที่จะออกมาเพิ่มเติม เพื่อให้มั่นใจว่า เศรษฐกิจไทยจะพลิกฟื้นและกลับมาเติบโตอย่างต่อเนื่องทั้งระบบ” นายธนกร กล่าว
รัฐบาลไทย-ข่าวทำเนียบรัฐบาล-​ก.แรงงาน ประชุมหารือติดตามความคืบหน้าส่งแรงงานไทยไปทำงานซาอุดีอาระเบีย
วันพฤหัสบดีที่ 21 กรกฎาคม 2565
​ก.แรงงาน ประชุมหารือติดตามความคืบหน้าส่งแรงงานไทยไปทํางานซาอุดีอาระเบีย
. .
วันที่ 21 กรกฎาคม 2565 เวลา 14.30 น. นายสุชาติ ชมกลิ่น รัฐมนตรีว่าการกระทรวงแรงงาน มอบหมายให้ นายสุรชัย ชัยตระกูลทอง ผู้ช่วยรัฐมนตรีประจํากระทรวงแรงงาน เป็นประธานการประชุมหารือร่วมกับ ดร.อับดุลลาห์ อะบู ธีนีน ผู้ช่วยรัฐมนตรีว่าการกระทรวงทรัพยากรมนุษย์และการพัฒนาสังคมซาอุดีอาระเบีย ประเด็นความคืบหน้ากระชับความสัมพันธ์ด้านแรงงานระหว่างไทยและซาอุดีอาระเบีย ผ่านระบบการประชุมทางไกล (Video Conference) โดยมี นายสมาสภ์ ปัทมะสุคนธ์ ผู้ช่วยปลัดกระทรวงแรงงาน พร้อมด้วยผู้แทนจากสํานักประสานความร่วมมือระหว่างประเทศ สํานักงานปลัดกระทรวงแรงงาน และหน่วยงานในสังกัดกระทรวงแรงงาน เข้าร่วมการประชุมในครั้งนี้ด้วย ณ ห้องประชุมแสงสิงแก้ว ชั้น 5 อาคารกระทรวงแรงงาน
สําหรับการประชุมครั้งนี้ทั้งสองฝ่ายได้ร่วมหารือกันในประเด็นการเดินหน้ากระชับความสัมพันธ์ด้านแรงงานของทั้งสองกระทรวง การเพิ่มจํานวนบริษัทจัดหางานไทย และการขึ้นทะเบียนหน่วยงานดังกล่าวกับสถานเอกอัครราชทูตซาอุดีอาระเบียประจําประเทศไทย การเพิ่มความร่วมมือในการสรรหาบุคลากรทางการพยาบาล รวมทั้งการหารือเกี่ยวกับต้นทุนการจัดหางาน การรับสมัครงาน และอัตราค่าจ้างที่ยุติธรรมสําหรับแรงงานไทย
รัฐบาลไทย-ข่าวทำเนียบรัฐบาล-​Govt Spokesperson: Opposition should not escalate censure motion outside of Parliament
วันพฤหัสบดีที่ 26 สิงหาคม 2564
​Govt Spokesperson: Opposition should not escalate censure motion outside of Parliament
​Govt Spokesperson: Opposition should not escalate censure motion outside of Parliament
August 26, 2021, Government Spokesperson Thanakorn Wangboonkongchana stated about the press conference of leader of Pheu Thai Party Sompong Amornvivat to call on the public to cast the no-confidence vote against the Government of Prime Minister and Defense Minister Gen. Prayut Chan-o-cha. According to the Government Spokesperson, the Opposition may need to think it over whether such act is appropriate, as the censure debate is a parliamentary mechanism through which the Opposition may legitimately scrutinize the Government’s national administration. If the Opposition is confident with the information at hand, they may present the information and proceed according to the parliamentary procedure, and not escalate the matter outside of the Parliament. The Government Spokesperson also emphasized that the debate should be carried out in a rational manner with no slandering nor defamation. The Government would also like to take the opportunity to clarify to the public about various policy implementations.
With regard to the Opposition’s allegation claiming that the Government and the Prime Minister can only remain in the position with the votes of the Coalition plus those of the Senators, the Government Spokesperson stated that such allegation may be deemed disrespectful to the senators and fellow MPs, as they have their own judgment, and no one can force or order them to do anything. Both Coalition and Opposition MPs are people’s representatives with similar dignity and rights. What is, in fact, sustaining the Government’s position is the people’s faith and confidence over the Prime Minister. As the Government has been putting utmost effort to address the COVID-19 crisis, it hopes to be fully cooperated by the public, for the country and everyone to leap through the crisis.
รัฐบาลไทย-ข่าวทำเนียบรัฐบาล-ระวัง! มิจฉาชีพรับทำเอกสารรับรองวัคซีนปลอม ผิดกฎหมาย มีโทษทั้งจำทั้งปรับ
วันพฤหัสบดีที่ 16 ธันวาคม 2564
ระวัง! มิจฉาชีพรับทําเอกสารรับรองวัคซีนปลอม ผิดกฎหมาย มีโทษทั้งจําทั้งปรับ
.....
สํานักงานตํารวจแห่งชาติ แจ้งเตือนประชาชนอย่าหลงเชื่อประกาศรับจ้างทําเอกสารรับรองปลอมต่าง ๆ ที่เกี่ยวข้องกับการฉีดวัคซีนโควิด-19 พร้อมประสานผู้ประกอบการ - ร้านค้า เพิ่มความเข้มงวดในการตรวจสอบเอกสารรับรองการฉีดวัคซีน รวมถึง QR Code ให้สอดคล้องกับข้อมูลในแอปฯ “หมอพร้อม”
.
ผู้กระทําความผิดโดยการทําเอกสารรับรองปลอมจะต้องถูกดําเนินคดีตามกฎหมาย ทั้งความผิดฐานปลอมเอกสาร แก้ไขข้อความ หรือการประทับตรา - ลงลายมือชื่อปลอม มีโทษจําคุกไม่เกิน 3 ปี ปรับไม่เกิน 6,000 บาท หรือทั้งจําทั้งปรับ และหากเป็นการปลอมเอกสารสิทธิหรือเอกสารราชการ ต้องระวางโทษจําคุกสูงสุด 5 ปี และปรับตั้งแต่ 10,000 – 100,000 บาท เป็นต้น
.
จึงขอให้ประชาชนลงทะเบียนทําเอกสารตามระบบและช่องทางต่าง ๆ ที่ภาครัฐกําหนด เพื่อให้ได้รับเอกสารที่ถูกต้อง และหากพบเบาะแสหรือการกระทําความผิด สามารถแจ้งสายด่วน 191 หรือ 1599 ได้ตลอด 24 ชม.
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ก.แรงงาน วางพวงมาลาเนื่องในวันคล้ายวันสวรรคตพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
วันพุธที่ 13 ตุลาคม 2564
ก.แรงงาน วางพวงมาลาเนื่องในวันคล้ายวันสวรรคตพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
รัฐมนตรีว่าการกระทรวงแรงงาน วางพวงมาลาเนื่องในวันคล้ายวันสวรรคตพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร 13 ตุลาคม 2564
เมื่อวันที่ 13 ตุลาคม 2564นายสุชาติ ชมกลิ่น รัฐมนตรีว่าการกระทรวงแรงงานเป็นประธานในพิธีวางพวงมาลาเนื่องในวันคล้ายวันสวรรคตพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร 13 ตุลาคม 2564 ณ ห้องประชุมจอมพล ป.พิบูลสงคราม ชั้น 5 อาคารกระทรวงแรงงาน โดยมีนายสุรชัย ชัยตระกูลทอง ผู้ช่วยรัฐมนตรีประจํากระทรวงแรงงานนายพรศักดิ์ เจริญประเสริฐ ผู้ช่วยรัฐมนตรีประจํานายกรัฐมนตรี ปฏิบัติหน้าที่ประจํากระทรวงแรงงาน นายสุเทพ ชิตยวงษ์ เลขานุการรัฐมนตรีว่าการกระทรวงแรงงานพล.ต.ต.นันทชาติ ศุภมงคล ประจําสํานักเลขาธิการนายกรัฐมนตรี ปฏิบัติหน้าที่ประจํากระทรวงแรงงาน นางเธียรรัตน์ นะวะมะวัฒน์ โฆษกกระทรวงแรงงาน (ฝ่ายการเมือง) นายบุญชอบ สุทธมนัสวงษ์ ปลัดกระทรวงแรงงานพร้อมด้วยผู้บริหารระดับสูงกระทรวงแรงงาน เข้าร่วมในครั้งนี้ด้วย
โดยนายสุชาติกล่าวน้อมรําลึกในพระมหากรุณาธิคุณเนื่องในวันคล้ายวันสวรรคตพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ว่า ตลอดระยะเวลากว่า 70 ปี แห่งรัชสมัยพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ปวงพสกนิกรใต้ร่มพระบารมีทั่วราชอาณาจักร ต่างประจักษ์ซึ้งในพระมหากรุณาธิคุณและพระเมตตาที่ได้ทรงทุ่มเทกําลังพระวรกายและกําลังพระสติปัญญา ปฏิบัติพระราชกรณียกิจนานัปการเพื่อประโยชน์สุขแห่งปวงพสกนิกร โครงการในพระราชดําริน้อยใหญ่ก่อให้เกิดประโยชน์อย่างอเนกอนันต์แก่ประเทศชาติ ทั้งได้พระราชทานหลักปรัชญาของเศรษฐกิจพอเพียง เพื่อเป็นแนวทางให้อาณาประชาราษฎร์ได้ดําเนินชีวิตโดยใช้ความรู้และสติปัญญาเป็นภูมิคุ้มกัน อีกทั้งยังก่อให้เกิดประโยชน์แก่ประชาชนของประเทศ ที่ได้น้อมนําแนวทางพระราชทานไปปฏิบัติ พระเกียรติคุณแผ่ไพศาลขจรขจายไปทั่วทิศานุทิศ ปวงข้าพระพุทธเจ้าจักน้อมนําแนวทางพระราชดําริที่ได้พระราชทานไว้ เป็นเครื่องยึดเหนี่ยวในการปฏิบัติหน้าที่และดํารงตนเพื่อสร้างประโยชน์สุขแก่ประเทศชาติสืบไป ทั้งนี้ การจัดพิธีดังกล่าวในปีนี้ดําเนินการตามมาตรการการป้องกันการแพร่ระบาดของโรคติดเชื้อไวรัสโคโรนา 2019 อย่างเคร่งครัด
รัฐบาลไทย-ข่าวทำเนียบรัฐบาล-PM instructs advisors to seek measures to alleviate people’s financial burden
วันจันทร์ที่ 7 มีนาคม 2565
PM instructs advisors to seek measures to alleviate people’s financial burden
PM instructs advisors to seek measures to alleviate people’s financial burden
March 3, 2022, at 0930hrs, at the Green Room, Thai Khu Fah Building, Government House, Prime Minister and Defense Minister Gen. Prayut Chan-o-cha presided over the meeting with the group of Prime Minister’s advisors. Government Spokesperson Thanakorn Wangboonkongchana disclosed gist of the meeting as follows:
Although the Government has put relentless effort to address various problems to the point that national economic situation has fared better. However, a number of people remain affected by the COVID-19 situation and the Ukraine-Russia crisis which has resulted in energy price hike. The Prime Minister, therefore, instructed his advisors to proceed with the followings:
Seeking new measures to alleviate people’s financial burden on gas prices and utilities, especially the vulnerability groups
Establishing a working unit to propel the Government’s endeavor in addressing household debt problem. The Government has designated the year 2022 as “Year of Solving Household Debt Problem”, and identify the guideline to tackle the problem in an inclusive manner.
Expediting public investment in megaprojects, e.g., investment in the EEC, connectivity infrastructure development, cargo rail routes, etc., to enhance national competitiveness and ensure equitable distribution of income to people as a result of those investments.
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม พอใจลงพื้นที่นครพนม สร้างการรับรู้งานกระทรวง พร้อมคิกออฟเก็บเกี่ยวฟ้าทะลายโจร ปลูกเดือนแม่เก็บเดือนพ่อ แจกต้นพันธุ์กระท่อมหวังช่วยสร้างอาชีพ
วันอาทิตย์ที่ 26 ธันวาคม 2564
รัฐมนตรีว่าการกระทรวงยุติธรรม พอใจลงพื้นที่นครพนม สร้างการรับรู้งานกระทรวง พร้อมคิกออฟเก็บเกี่ยวฟ้าทะลายโจร ปลูกเดือนแม่เก็บเดือนพ่อ แจกต้นพันธุ์กระท่อมหวังช่วยสร้างอาชีพ
รัฐมนตรีว่าการกระทรวงยุติธรรม พอใจลงพื้นที่นครพนม สร้างการรับรู้งานกระทรวง พร้อมคิกออฟเก็บเกี่ยวฟ้าทะลายโจร ปลูกเดือนแม่เก็บเดือนพ่อ แจกต้นพันธุ์กระท่อมหวังช่วยสร้างอาชีพ ชี้ทุกหน่วยงานในสังกัดต้องเร่งพัฒนาบริการประชาชน ให้ทุกคนเข้าถึงได้
เมื่อวันที่ 26 ธันวาคม 2564 นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวถึงการลงพื้นที่ จ.นครพนม ว่า การลงพื้นที่ในครั้งนี้ ตนได้ไปพร้อมกับ น.ส.ณัฐภัสส์ ยงใจยุทธ ผู้ช่วย รมว.ยุติธรรม นายวิชัย ไชยมงคล เลขาธิการ ป.ป.ส. นายณรงค์ จุ้ยเส่ย รองอธิบดีกรมราชทัณฑ์ นายเกิดโชค เกษมวงศ์จิตร รองอธิบดีกรมคุ้มครองสิทธิและเสรีภาพ และข้าราชการจากหลายหน่วยงานในกระทรวง โดยไปสร้างการรับรู้ให้กับประชาชนในพื้นที่ ได้รู้จักเนื้องานของกระทรวงยุติธรรมว่ามีอะไรบ้าง และประชาสัมพันธ์ให้ชาวบ้านเข้าถึง ซึ่งถือว่าน่าพอใจ เพราะเราได้ทําให้ประชาชนได้เข้าใจ เช่นการสร้างความปลอดภัยให้สังคมโดยเฉพาะสุภาพสตรี ที่เราได้ร่าง พ.ร.บ.ป้องกันการกระทําความผิดซ้ําของผู้กระทําความผิดอุกฉกรรจ์ที่ใช้ความรุนแรง (JSOC) และการจัดทําฐานขอมูลต่างๆไว้ เพื่อสร้างความมั่นใจ ความเชื่อมั่น และสร้างความปลอดภัยในชีวิตและทรัพย์สินต่อประชาชนอย่างแท้จริง และ การส่งเสริมการปลูกสมุนไพรฟ้าทะลายโจร และการปลดล็อกพืชกระท่อมออกจากบัญชียาเสพติด ทําให้ชาวบ้านมีรายได้จากการขายฟ้าทะลายโจรและใบกระท่อม จากใบไม้กลายเป็นเงินทอง แต่หากเราปลูกมากราคาอาจจะตกลง ดังนั้นอาจจะต้องวางแผนให้ดี
นายสมศักดิ์ กล่าวอีกว่า นอกจากนี้ตนยังได้ไปตรวจเยี่ยมโครงการเสริมสร้างความเข้มแข็งหมู่บ้านชุมชนกองทุนแม่ของแผ่นดิน เพื่อส่งเสริมอาชีพ ป้องกันปัญหายาเสพติด การปลูกฟ้าทะลายโจร ปลูกเดือนแม่ เก็บเดือนพ่อ และมอบพันธุ์กล้าฟ้าทะลายโจร และพันธุ์กระท่อม 1 ครัวเรือน 1 ต้น และต่อด้วยพิธีการเก็บเกี่ยวต้นฟ้าทะลายโจร โดยมีประชาชนในชุมชนร่วมงานจํานวนมากร่วมเป็นสักขีพยาน ซึ่งชาวบ้านในพื้นที่ได้สนใจโครงการและงานของกระทรวงยุติธรรม ได้สอบถามและพูดคุยอย่างหลากหลาย และตนยังได้ให้ความรู้ในด้านการป้องกันและปราบปรามยาเสพติดซึ่งประมวลกฎหมายยาเสพติดฉบับใหม่เน้นการยึดทรัพย์ตัดวงจรและสาวไปถึงตัวผู้บงการมากขึ้น และยังมอบทุนสงเคราะห์ให้กับผู้กระทําผิดที่อยู่ในการดูแลของหน่วยงานในกระทรวงยุติธรรมและมอบเงินค่าทดแทนและค่าเสียหายจําเลยในคดีอาญา และเงินช่วยเหลือจากกองทุนยุติธรรม ซึ่งเรามีงบประมาณในส่วนนี้ปีละ 450 ล้านบาท จึงอยากให้ประชาชนเข้าถึง
"การปลูกกระท่อมชาวอีสานเองก็อยากปลูกได้และอยากให้ออกมาดีไม่แพ้ภาคใต้ ซึ่งแม้ว่าภาพรวมของงานจะน่าพอใจ แต่ยังมีสิ่งที่กระทรวงยุติธรรมต้องพัฒนา เพื่อให้ประชาชนรู้จักงานของกระทรวง และเข้าถึงสํานักงานยุติธรรมจังหวัดและกองทุนยุติธรรม ผมขอให้ประชาชนมาใช้บริการเยอะๆ และขอให้หน่วยงานในกระทรวงยุติธรรมทํางานหนักขึ้นเพราะเราเป็นข้าราชการที่เงินเดือนมาจากภาษีประชาชน ดังนั้นเราต้องเร่งบริการประชาอย่างเต็มที่"นายสมศักดิ์ กล่าว
รัฐบาลไทย-ข่าวทำเนียบรัฐบาล-กรมการขนส่งทางราง กระทรวงคมนาคม เยี่ยมชมวิทยาลัยเทคนิคชลบุรี และบริษัท พนัส แอสเซมบลีย์ จำกัด
วันอังคารที่ 6 กรกฎาคม 2564
กรมการขนส่งทางราง กระทรวงคมนาคม เยี่ยมชมวิทยาลัยเทคนิคชลบุรี และบริษัท พนัส แอสเซมบลีย์ จํากัด
เพื่อเข้าร่วมหารือในการพัฒนาบุคลากร และนวัตกรรมในระบบการขนส่งทางรางของประเทศไทย
นายกิตติพันธ์ ปานจันทร์ อธิบดี กรมการขนส่งทางราง (ขร.) กระทรวงคมนาคม กล่าวภายหลัง นําคณะเจ้าหน้าที่ ขร. เข้าเยี่ยมชมศูนย์จัดการเรียนการสอน สาขาวิชาเทคนิคควบคุมและซ่อมบํารุงระบบขนส่งทางราง วิทยาลัยเทคนิคชลบุรี โดยมีนายนิทัศน์ วีระโพธิ์ประสิทธิ์ ผู้อํานวยการวิทยาลัยเทคนิคชลบุรี ให้การต้อนรับ
ขร. ในฐานะหน่วยงานภาครัฐด้านระบบขนส่งทางรางที่มีบทบาทและภารกิจ ในการกําหนดมาตรฐานเกี่ยวกับการขนส่งทางราง ไม่ว่าจะเป็นมาตรฐานด้านความปลอดภัย มาตรฐานการบํารุงทาง มาตรฐานการประกอบกิจการ มาตรฐานผู้ประจําหน้าที่ รวมทั้งการกํากับติดตามดูแลให้เป็นไปตามมาตรฐาน
ดังนั้นเพื่อเป็นการพัฒนาระบบขนส่งทางรางอย่างยั่งยืน ขร. จึงให้ความสําคัญกับระบบการศึกษาด้านระบบขนส่งทางราง เพื่อเป็นแนวทางในการผลิตและพัฒนากําลังคนให้สอดคล้องกับการพัฒนาอุตสาหกรรมด้านระบบขนส่งทางรางของประเทศ และเป็นไปตามมาตรฐานที่ ขร . กําหนด
โดยวิทยาลัยเทคนิคชลบุรี ถือเป็นหนึ่งในสถาบันการศึกษาที่มองเห็นความสําคัญของการพัฒนาระบบขนส่งทางราง เนื่องจากวิทยาลัยฯ อยู่ในพื้นที่เขตพัฒนาพิเศษภาคตะวันออก (EEC) ที่ปัจจุบันกําลังมีการก่อสร้างรถไฟความเร็วสูง และได้รับมอบหมายจากสํานักงานคณะกรรมการการอาชีวศึกษา (สอศ.) ให้เป็นศูนย์หลักในการขับเคลื่อนศูนย์บริหารเครือข่ายการผลิตและพัฒนากําลังคนอาชีวศึกษา (Center of Vocational Manpower Networking Management : CVM) กลุ่ม ขนส่งระบบรางของประเทศไทย
จากนั้นคณะได้เดินทางต่อเพื่อเข้าหารือและเยี่ยมชมโรงงานบริษัท พนัส แอสเซมบลีย์ จํากัด เพื่อรับฟังการบรรยายแนวทางการพัฒนาการดําเนินงานด้านระบบขนส่งทางราง และหารือถึงแนวทางการพัฒนานวัตกรรมระบบขนส่งทางรางของประเทศ ซึ่งหลังจากรับฟังการบรรยายได้เห็นว่า บ.พนัสฯ จํากัด มีประสบการณ์ในการผลิตยานพาหนะเทรลเลอร์มากว่า 20 ปี รวมทั้งมีการผลิตแคร่ส่งไปยังประเทศออสเตรเลีย และมีความสนใจในการผลิตรถขนส่งทางรางในรูปแบบต่างๆ โดยเฉพาะรถไฟพลังงานไฟฟ้า (EV train) หรือ BEMU รวมถึงรถไฟฟ้ารางเบา ซึ่งสอดคล้องกับนโยบายของกระทรวงคมนาคม และเป็นการสนับสนุนนโยบาย Thai First ที่ต้องการจะลดต้นทุนในการนําเข้าชิ้นส่วนระบบขนส่งทางราง โดยการสนับสนุนให้มีการผลิตชิ้นส่วนในประเทศแทน (Local Content) ทั้งนี้ ขร. จะเร่งผลักดันให้เกิดอุตสาหกรรมระบบรางของคนไทยอย่างเป็นรูปธรรมต่อไป
รัฐบาลไทย-ข่าวทำเนียบรัฐบาล-นายกฯ กล่าวต้อนรับเดือนรอมฎอน ฮิจเราะห์ศักราช 1443 ส่งความปรารถนาดี แสดงความยินดีต่อพี่น้องชาวไทยมุสลิมทั่วประเทศ ร่วมยกย่องการปฏิบัติศาสนกิจช่วงเดือนรอมฎอนของพี่น้องชาวไทยมุสลิม
วันเสาร์ที่ 2 เมษายน 2565
นายกฯ กล่าวต้อนรับเดือนรอมฎอน ฮิจเราะห์ศักราช 1443 ส่งความปรารถนาดี แสดงความยินดีต่อพี่น้องชาวไทยมุสลิมทั่วประเทศ ร่วมยกย่องการปฏิบัติศาสนกิจช่วงเดือนรอมฎอนของพี่น้องชาวไทยมุสลิม
นายกฯ กล่าวต้อนรับเดือนรอมฎอน ฮิจเราะห์ศักราช 1443 ส่งความปรารถนาดี แสดงความยินดีต่อพี่น้องชาวไทยมุสลิมทั่วประเทศ ร่วมยกย่องการปฏิบัติศาสนกิจช่วงเดือนรอมฎอนของพี่น้องชาวไทยมุสลิม
วันนี้ (2 เม.ย.65) นายธนกร วังบุญคงชนะ โฆษกประจําสํานักนายกรัฐมนตรี เผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวเนื่องในโอกาสต้อนรับเดือนรอมฎอน ปี 2565 ฮิจเราะห์ศักราช 1443 (ฮ.ศ. 1443) ดังนี้
นายกรัฐมนตรีกล่าวส่งความปรารถนาดี และขอแสดงความยินดีต่อพี่น้องชาวไทยมุสลิมทั่วประเทศ ที่จะได้ร่วมกันปฏิบัติศาสนกิจอันประเสริฐ เพื่อขัดเกลาร่างกายและจิตวิญญาณให้บริสุทธิ์ ยึดมั่นในการทําคุณงามความดี อันเป็นการสร้างกุศลอันแรงกล้าแก่ตนเอง รวมทั้งยังเป็นการน้อมจิตรําลึกถึงพระมหาคัมภีร์อัลกุรอานที่ได้ประทานแก่พี่น้องชาวมุสลิมในช่วงเวลาสําคัญเช่นนี้ด้วย
พร้อมกันนี้ นายกรัฐมนตรีกล่าวว่า ปัจจุบันแม้การแพร่ระบาดของโรคติดเชื้อไวรัสโคโรนา 2019 ในประเทศไทยและประเทศต่าง ๆ ทั่วโลก อาจส่งผลต่อการปฏิบัติศาสนกิจหลายประการ แต่การฝึกตนในช่วงสถานการณ์ที่ยากลําบากเช่นนี้ ย่อมจะขัดเกลาให้ทุกคนเป็นผู้ที่มีสติ มีจิตใจที่เปี่ยมไปด้วยความศรัทธาอันสูงส่ง ช่วยทําให้จิตใจผู้ปฏิบัติมีความบริสุทธิ์ และเบิกบานด้วยคุณงามความดี อันจะนํามาซึ่งประโยชน์และความสงบสุขต่อตนเอง ครอบครัว และประเทศชาติต่อไป
ในตอนท้าย นายกรัฐมนตรีกล่าวว่าในโอกาสอันเป็นมงคลในเดือนรอมฎอน ประจําปีฮิจเราะห์ศักราช 1443 นี้ ขอให้พระผู้อภิบาลได้โปรดประทานพรอันประเสริฐให้พี่น้องชาวไทยมุสลิม จงประสบแต่ความสุขสวัสดี มีสุขภาพพลานามัยที่สมบูรณ์แข็งแรง และสัมฤทธิผลในสิ่งที่พึงปรารถนาทุกประการ เพื่อร่วมเป็นกําลังสําคัญในการสร้างสันติสุขแก่ประเทศชาติสืบไป
--------------
รัฐบาลไทย-ข่าวทำเนียบรัฐบาล-นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม กำชับกรมเจ้าท่าเข้มงวดความปลอดภัยทางน้ำช่วงเทศกาลวันหยุดยาวเดือน ก.ค. 65
วันอังคารที่ 12 กรกฎาคม 2565
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม กําชับกรมเจ้าท่าเข้มงวดความปลอดภัยทางน้ําช่วงเทศกาลวันหยุดยาวเดือน ก.ค. 65
...
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม เปิดเผยว่า ในช่วงวันหยุดเดือนกรกฎาคม 2565 วันอาสาฬหบูชาและวันเข้าพรรษา ระหว่างวันที่ 13 - 17 ก.ค.65 และวันเฉลิมพระชนมพรรษาพระบาทสมเด็จพระเจ้าอยู่หัว ระหว่างวันที่ 28 - 31 ก.ค.65 เป็นวันหยุดยาวต่อเนื่องหลายวัน คาดว่า จะมีประชาชน และนักท่องเที่ยว เดินทางกลับภูมิลําเนา และเดินทางท่องเที่ยวตามแหล่งท่องเที่ยวทางน้ําที่สําคัญ ๆ เป็นจํานวนมาก ตนจึงได้สั่งการให้กรมเจ้าท่าเตรียมความพร้อมเพื่ออํานวยความสะดวก และความปลอดภัยรองรับการเดินทางของประชาชน พร้อมกําชับดูแลเรื่องความปลอดภัยขั้นสูงสุด เพื่อลดการสูญเสีย ทั้งชีวิตและทรัพย์สิน และห่างไกล COVID-19 โดยกําหนดแผนการปฏิบัติและมาตรการเพื่อความปลอดภัยในช่วงวันหยุดยาว ดังนี้
1. การเตรียมความพร้อม กําหนดแผนการปฏิบัติและมาตรการเพื่อความปลอดภัย ออกประกาศ คําสั่ง ที่เกี่ยวข้อง
2. ตั้งศูนย์อํานวยความปลอดภัยทางน้ํา ส่วนกลาง 2 จุด และส่วนภูมิภาค 70 จุด รวม 72 จุด พร้อมทั้งเตรียมกําลังพล และเรือรักษาการณ์ ในการดูแลรักษาความปลอดภัยทางน้ําพร้อมกําหนดขั้นตอนการปฏิบัติ ประสานหน่วยงานที่เกี่ยวข้องบูรณาการการปฏิบัติงาน และการช่วยเหลือผู้ประสบภัยทางน้ํา
3. กําหนดมาตรการช่วยเหลือกรณีเกิดอุบัติเหตุทางน้ําของศูนย์ความปลอดภัยทางน้ําและเจ้าหน้าที่ผู้ปฏิบัติงาน เพื่อให้การช่วยเหลือเป็นไปด้วยความรวดเร็ว ทันที
4. เฝ้าระวังป้องกันและควบคุมโรคติดเชื้อไวรัส COVID-19 โดยให้ปฏิบัติตามแนวทางมาตรการของหน่วยงานด้านสาธารณสุข ทั้งในส่วนของผู้ประกอบการเรือ ผู้ประกอบการท่าเรือ และผู้โดยสาร
นายอธิรัฐ กล่าวว่า ขอความร่วมมือประชาชน และนักท่องเที่ยว โปรดเชื่อฟังเจ้าหน้าที่ ประจําท่าเทียบเรือ ระมัดระวังในการขึ้น - ลงเรือ สวมใส่เสื้อชูชีพ และหน้ากากอนามัย ตลอดเวลา ขณะเดินทางทางน้ํา เพื่อความปลอดภัยและลดการเกิดอุบัติเหตุ ทั้งนี้ หากประชาชนพบเหตุความไม่ปลอดภัยทางน้ํา หรือต้องการความช่วยเหลือจากเจ้าหน้าที่ โทรศัพท์แจ้งได้ที่ 02-639-4782, 02-233-1311-8 ต่อ 353 หรือที่สายด่วน กรมเจ้าท่า 1199 ตลอด 24 ชั่วโมง
รัฐบาลไทย-ข่าวทำเนียบรัฐบาล-ขยายเวลารับสมัคร...ถึง 31 มีนาคม 2565
วันจันทร์ที่ 28 กุมภาพันธ์ 2565
ขยายเวลารับสมัคร...ถึง 31 มีนาคม 2565
ขอเรียนเชิญผู้ประกอบการ SME สมัครเข้ารับการคัดเลือก "รางวัลอุตสาหกรรมขนาดกลางและขนาดย่อมดีเด่น" ประเภทการบริหารจัดการ ประจําปี พ.ศ. 2565
!!!? ขยายเวลารับสมัคร...ถึง 31 มีนาคม 2565
กระทรวงอุตสาหกรรม โดยกรมส่งเสริมอุตสาหกรรม ขอเรียนเชิญผู้ประกอบการ SME สมัครเข้ารับการคัดเลือก "รางวัลอุตสาหกรรมขนาดกลางและขนาดย่อมดีเด่น" ประเภทการบริหารจัดการ ประจําปี พ.ศ.2565 The Prime Minister's Small and Medium Industry Award 2022 (Outstanding Management SME Award)
รับสมัครตั้งแต่วันนี้ - 31 มีนาคม 2565
(สามารถขยายระยะเวลาได้ตามความเหมาะสม)
ดาวน์โหลดรายละเอียดและใบสมัครได้ที่ https://drive.google.com/drive/folders/1WyH82ONcqHKYbUyd8KfP_yfkxvisC81D?usp=sharing
ติดต่อสอบถามเพิ่มเติมได้ที่
คุณอังสนา โสมาภา
คุณเปมิกา ปาลวัฒน์
คุณภรณี โชติจันทรกุล
0 2430 6869 ต่อ 1271,1216
ส่งใบสมัครได้ที่
E-mail : mgtsmeaward@gmail.com
กองพัฒนาขีดความสามารถธุรกิจอุตสาหกรรม กรมส่งเสริมอุตสาหกรรม ชั้น 5 ถนนพระรามที่ 6 แขวงทุ่งพญาไท เขตราชเทวี กรุงเทพ 10400
รัฐบาลไทย-ข่าวทำเนียบรัฐบาล-รัฐบาลส่งเสริมการลงทุนจากต่างชาติ 4 เดือนแรกทะลุ 36,000 ล้านบาท
วันอังคารที่ 31 พฤษภาคม 2565
รัฐบาลส่งเสริมการลงทุนจากต่างชาติ 4 เดือนแรกทะลุ 36,000 ล้านบาท
วันอาทิตย์ที่ 29 พฤษภาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเดินหน้าส่งเสริมให้บริษัทต่างชาติเข้ามาลงทุนในประเทศไทย โดยช่วงแรกของปีนี้มีตัวเลขการลงทุนเพิ่มขึ้นอย่างต่อเนื่องตั้งแต่เดือน ม.ค.-เม.ย. รวม 36,000 ล้านบาท ส่วนใหญ่เป็นธุรกิจที่ใช้เทคโนโลยีขั้นสูงในกลุ่มอุตสาหกรรมเป้าหมาย New S-Curve เช่น บริการให้ใช้แพลตฟอร์มแอปพลิเคชันสําหรับการขนส่งผู้โดยสารและสินค้า บริการขุดเจาะปิโตรเลียม บริการตรวจสอบ ซ่อมแซม และบํารุงรักษาสินค้าประเภทเครื่องมือแพทย์ บริการสถานีประจุไฟฟ้าสําหรับรถยนต์ที่ใช้พลังงานไฟฟ้า บริการรับจ้างผลิตและประกอบรถยนต์ โดยการเข้ามาลงทุนและตั้งฐานการผลิตของอุตสาหกรรมเหล่านี้จะเกิดการถ่ายทอดองค์ความรู้และเทคโนโลยี เป็นประโยชน์ต่อการพัฒนาผู้เชี่ยวชาญ บุคลากร และนวัตกรรมของไทย
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ครม. ไฟเขียวปรับปรุง “พ.ร.บ.การอำนวยความสะดวกฯ ปี 58” หนุน ปชช. รับบริการจากภาครัฐ “เร็วขึ้น - ง่ายขึ้น - ถูกลง”
วันอังคารที่ 12 กรกฎาคม 2565
ครม. ไฟเขียวปรับปรุง “พ.ร.บ.การอํานวยความสะดวกฯ ปี 58” หนุน ปชช. รับบริการจากภาครัฐ “เร็วขึ้น - ง่ายขึ้น - ถูกลง”
.....
ที่ประชุม ครม. (12 ก.ค. 65) เห็นชอบหลักการในการปรับปรุง พ.ร.บ.การอํานวยความสะดวกในการพิจารณาอนุญาตของทางราชการ พ.ศ. 2558 และแผนการเตรียมความพร้อมการขับเคลื่อนการดําเนินงานตามข้อเสนอการปรับปรุง พ.ร.บ.การอํานวยความสะดวกฯ ตามที่คณะกรรมการพัฒนาระบบราชการ (ก.พ.ร.) เสนอ
.
การปรับปรุงกฎหมายดังกล่าว จะช่วยสนับสนุนการเพิ่มขีดความสามารถในการแข่งขันของประเทศตามแนวทางของธนาคารโลกใน 3 ด้าน ประกอบด้วย
.
-การบริการที่รวดเร็วขึ้น (Faster) : ปรับเปลี่ยนการพิจารณาอนุญาตจากคณะกรรมการเป็น “หัวหน้าหน่วยงาน” ซึ่งจะทําให้สามารถลดเวลาการพิจารณาลงได้, นําระบบการอนุญาตหลัก (Super License) มาใช้ในการอนุญาต จะทําให้ผู้ประกอบการสามารถทําธุรกิจได้เร็วขึ้น เป็นต้น
.
-การบริการที่ง่ายขึ้น (Easier) : สามารถทดลองประกอบกิจการ “เป็นการชั่วคราว” ก่อนได้รับใบอนุญาตในกิจการที่มีความเสี่ยงต่ํา เช่น กิจการขายอาหารสัตว์ กิจการสปา, ขยายจํานวนใบอนุญาตที่สามารถดําเนินการ “ชําระค่าธรรมเนียม” แทนการต่ออายุใบอนุญาต เช่น ใบอนุญาตมัคคุเทศก์ ใบอนุญาตค้าโบราณวัตถุ เป็นต้น จะช่วยลดภาระค่าใช้จ่ายรวมของประชาชนในการติดต่อราชการราว 590 ล้านบาท/ปี
.
-การบริการที่ถูกลง (Cheaper) : ปรับเปลี่ยนระบบการอนุญาตเป็น “การจดแจ้ง” เพื่อลดระยะเวลาในการขออนุญาตในกิจการที่ไม่จําเป็นต้องมีการตรวจสอบ และปรับเปลี่ยนจากจดแจ้งเป็น “จดแจ้งออนไลน์” ได้ จะช่วยลดค่าเดินทางรวมของประชาชนประมาณ 6.6 ล้านบาท/ปี
.
ทั้งนี้ การปรับปรุง พ.ร.บ.การอํานวยความสะดวกฯ เป็นการดําเนินการตาม พ.ร.บ.หลักเกณฑ์การจัดทําร่างกฎหมายและการประเมินผลสัมฤทธิ์ของกฎหมาย พ.ศ. 2562 มาตรา 34 ที่บัญญัติให้หน่วยงานของรัฐประเมินผลสัมฤทธิ์ของกฎหมายอย่างน้อยทุก 5 ปี บวกกับปัจจุบันสภาพเศรษฐกิจและสังคมมีการเปลี่ยนแปลง และอยู่ในช่วงการแพร่ระบาดของโรคโควิด-19 อีกด้วย
.
ดังนั้น ภาครัฐจําเป็นต้องปรับตัวให้ทันต่อการเปลี่ยนแปลง เพื่อรองรับการพัฒนาการให้บริการของภาครัฐที่จะช่วยสนับสนุนและยกระดับความสามารถในการแข่งขันของประเทศได้
#ไทยคู่ฟ้า #ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 13 ตุลาคม 2564​ พบพนักงานติดเชื้อไวรัส COVID-19 จำนวน​ 1 ราย
วันพุธที่ 13 ตุลาคม 2564
ประกาศ ขสมก. ประจําวันที่ 13 ตุลาคม 2564​ พบพนักงานติดเชื้อไวรัส COVID-19 จํานวน​ 1 ราย
ประกาศ ขสมก. ประจําวันที่ 13 ตุลาคม 2564​ พบพนักงานติดเชื้อไวรัส COVID-19 จํานวน​ 1 ราย
1) พนักงานเก็บค่าโดยสารรถปรับอากาศ สาย 511 เพศหญิง อายุ 52 ปี
รัฐบาลไทย-ข่าวทำเนียบรัฐบาล-โฆษกรัฐบาล เผย นายกฯ กำชับเตรียมพร้อมขับเคลื่อนเศรษฐกิจและสังคมในแบบวิถีใหม่ เตรียมเปิดอีก 5 จังหวัด 1 ตุลาคมนี้ ย้ำดูแลนักท่องเที่ยวช่วงไฮซีซั่นตามมาตรการสาธารณสุข และความปลอดภัย
วันพฤหัสบดีที่ 9 กันยายน 2564
โฆษกรัฐบาล เผย นายกฯ กําชับเตรียมพร้อมขับเคลื่อนเศรษฐกิจและสังคมในแบบวิถีใหม่ เตรียมเปิดอีก 5 จังหวัด 1 ตุลาคมนี้ ย้ําดูแลนักท่องเที่ยวช่วงไฮซีซั่นตามมาตรการสาธารณสุข และความปลอดภัย
โฆษกรัฐบาล เผย นายกฯ กําชับเตรียมพร้อมขับเคลื่อนเศรษฐกิจและสังคมในแบบวิถีใหม่ เตรียมเปิดอีก 5 จังหวัด 1 ตุลาคมนี้ ย้ําดูแลนักท่องเที่ยวช่วงไฮซีซั่นตามมาตรการสาธารณสุข และความปลอดภัยของนักท่องเที่ยวทุกคน
นายธนกร วังบุญคงชนะ โฆษกประจําสํานักนายกรัฐมนตรี กล่าวถึงแนวทางการขับเคลื่อนแผนเปิดประเทศรับนักท่องเที่ยวต่างชาติ ตามนโยบายของ พล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ว่ารัฐบาลเดินหน้าตามแผนเปิดพื้นที่รับนักท่องเที่ยวต่างชาติที่วางไว้เป็นระยะ หลังจากนําร่องระยะที่ 1 ในรูปแบบแซนด์บ็อกซ์ ได้แก่ ภูเก็ต พังงา กระบี่ และสุราษฎร์ธานี ไปแล้ว ซึ่งเปิดภูเก็ตแซนด์บ็อกซ์ ได้ 2 เดือนแล้วถือว่าประสบความสําเร็จในระดับที่ดี เป็นที่น่าพอใจ รายจ่ายต่อทริปของนักท่องเที่ยวอยู่ที่ 6-7 หมื่นบาท รายได้สะสม 1,634 ล้านบาท ทําให้ประชาชนในพื้นที่สามารถกลับมาฟื้นตัวสร้างรายได้เป็นจํานวนมาก ซึ่งในเดือนตุลาคมนี้ เป็นเดือนที่วางแผนในการปรับมาตรการ ภายใต้การป้องกันตนเองแบบ Universal Prevention พร้อมกับเข้าสู่แผนการเปิดพื้นที่ระยะที่ 2 อีก 5 จังหวัด ได้แก่ กรุงเทพฯ ชลบุรี เพชรบุรี ประจวบคีรีขันธ์ และเชียงใหม่ ซึ่งแต่ละจังหวัดได้เตรียมความพร้อมเร่งฉีดวัคซีนให้คนพื้นที่ และจัดเคมเปญต่าง ๆ รองรับนักท่องเที่ยว อาทิ กรุงเทพฯ แซนด์บ็อกซ์ /หัวหิน รีชาร์จ /ชาร์มมิง เชียงใหม่ เป็นต้น และในช่วงกลางเดือนตุลาคม เข้าสู่แผนระยะที่ 3 จะเปิดต่ออีก 21 จังหวัดครอบคลุมทั้งประเทศ (ภาคเหนือ ลําพูน แพร่ น่าน แม่ฮ่องสอน เชียงราย สุโขทัย ภาคอีสาน อุดรธานี หนองคาย บึงกาฬ อุบลราชธานี ภาคตะวันตก กาญจนบุรี ราชบุรี ภาคตะวันออก ระยอง จันทบุรี ตราด ภาคกลาง อยุธยา ภาคใต้ นครศรีธรรมราช ระนอง ตรัง สตูล สงขลา)
โฆษกรัฐบาล กล่าวอีกว่า รัฐบาลยังวางแผนการกระตุ้นให้คนไทยเดินทางเที่ยวในประเทศผ่านโครงการเราเที่ยวด้วยกัน ระยะที่ 3 (รัฐสนับสนุนค่าโรงแรม 40% ให้คูปองอาหาร 600 บาทต่อคืน และสนับสนุนค่าตั๋วเครื่องบิน 40% จํานวน 2 ล้านสิทธิ หรือห้องพัก) รวมทั้งโครงการทัวร์เที่ยวไทย (รัฐสนับสนุนวงเงิน 5,000 บาท ให้ประชาชนเดินทางเที่ยวผ่านบริษัททัวร์ จํานวน 1 ล้านสิทธิ) โดยคาดว่าจะสามารถเปิดลงทะเบียนภายในกันยายนนี้ เพื่อให้สามารถท่องเที่ยวได้ในช่วงเดือนตุลาคมซึ่งเข้าสู่ช่วงไฮซีซั่นของฤดูกาลท่องเที่ยวไทย ทั้งนี้ ท่านนายกฯ ได้กําชับเรื่องมาตรการตรวจโควิด-19 และด้านความปลอดภัยของนักท่องเที่ยวทุกคนส่วนปีหน้าเป็นแผนระยะที่ 4 จะเริ่มเดือนมกราคม 2565 ในการเปิดพื้นที่จังหวัดที่ติดชายแดนเพื่อนบ้าน อีก 13 จังหวัด จับคู่ท่องเที่ยวระหว่างกัน (Travel Bubble) ซึ่งทั้ง 4 ระยะ จะเปิดรับนักท่องเที่ยว รวม 43 จังหวัด
"ท่านนายกฯ ได้เน้นย้ําให้ทุกหน่วยงานทํางานร่วมกัน เพื่อขับเคลื่อนเศรษฐกิจและสังคมในแบบวิถีใหม่ ที่มีการผ่อนคลายมาตรการ ร่วมเดินหน้าเศรษฐกิจ ภายใต้กรอบสาธารณสุข เพี่อให้เกิดประโยชน์ทั้งในวันนี้และอนาคต ลดช่องว่าง ลดความเหลื่อมล้ํา ช่วยกันเดินหน้าสู่การเปิดประเทศวิถีใหม่ต่อไป"นายธนกร กล่าว
.........................................
รัฐบาลไทย-ข่าวทำเนียบรัฐบาล-การทางพิเศษแห่งประเทศไทย เร่งบูรณาการเพื่อเชื่อมโยงข้อมูล Easy Pass Plus+ เข้าสู่ระบบ M-Flow ให้แล้วเสร็จภายในเดือนสิงหาคมนี้
วันศุกร์ที่ 22 กรกฎาคม 2565
การทางพิเศษแห่งประเทศไทย เร่งบูรณาการเพื่อเชื่อมโยงข้อมูล Easy Pass Plus+ เข้าสู่ระบบ M-Flow ให้แล้วเสร็จภายในเดือนสิงหาคมนี้
...
การทางพิเศษแห่งประเทศไทย (กทพ.) กระทรวงคมนาคม เร่งบูรณาการกับกรมทางหลวงในการเชื่อมโยงข้อมูลของผู้ที่ลงทะเบียนปรับปรุงข้อมูลบัตร Easy Pass เป็น Easy Pass Plus+ เพื่อใช้งานระบบ M-Flow โดยจะตัดเงินในบัญชีสํารองบัตร Easy Pass เมื่อผ่านช่องทาง M-Flow โดยไม่ต้องลงทะเบียน M-Flow ใหม่ ให้แล้วเสร็จภายในเดือนสิงหาคม 2565 นี้
​ ตามที่ กทพ. ได้เปิดให้ผู้ใช้บริการบัตร Easy Pass ลงทะเบียนปรับปรุงข้อมูลด้วยตนเองทาง EXAT Portal Application หรือ www.thaieasypass.com เพื่อยกระดับบัตรเป็น Easy Pass Plus+ เตรียมพร้อมเข้าสู่ระบบเก็บค่าผ่านทางอัตโนมัติแบบไม่มีไม้กั้น (M-Flow) ตั้งแต่วันที่ 1 กรกฎาคม 2565 เป็นต้นมา ปรากฎว่าได้รับความสนใจจากผู้ใช้บริการบัตร Easy Pass เป็นจํานวนมากได้ทําการลงทะเบียนปรับปรุงข้อมูลในระบบจํานวนทั้งสิ้น 18,460 บัตร (12,775 ราย) (ข้อมูล ณ วันที่ 21 กรกฎาคม 2565) ทั้งนี้ กทพ. อยู่ระหว่างประสานงานกับกรมทางหลวงในการบูรณาการให้การเชื่อมโยงข้อมูลจากฐานข้อมูลของ Easy Pass Plus+ ให้เข้าสู่การเป็นสมาชิกของระบบ M-Flow ได้โดยอัตโนมัติ ซึ่งจะอํานวยความสะดวกให้แก่ผู้ใช้บริการ Easy Pass Plus+ ที่จะผ่านช่องทาง M-Flow สามารถผ่านทางได้โดยตัดเงินในบัญชีสํารองบัตรโดยไม่ต้องลงทะเบียน M-Flow ใหม่ ซึ่งคาดว่าการโอนย้ายข้อมูลจะดําเนินการได้แล้วเสร็จภายในเดือนสิงหาคม 2565
กทพ. จึงขอเชิญชวนผู้ใช้บริการบัตร Easy Pass ลงทะเบียนปรับปรุงข้อมูลในระบบด้วยตนเองเป็น Easy Pass Plus+ ผ่าน EXAT Portal Application หรือ www.thaieasypass.com โดยกรอกรายละเอียด ตรวจสอบหรือแก้ไข ข้อมูล ชื่อ-นามสกุล บัตรประชาชน ที่อยู่ โทรศัพท์มือถือ หมายเลขบัตร OBU หรือ เลขสมาร์ทการ์ด (S/N) อีเมล และทะเบียนรถ แล้วเลือกรายการบัตร Easy Pass เพื่อใช้งาน M-Flow กดสมัคร Easy Pass Plus+ พร้อมให้ความยินยอมการใช้ข้อมูลส่วนบุคคล และยืนยันตัวตนด้วยรหัส OTP จากหมายเลขโทรศัพท์มือถือที่ลงทะเบียนไว้ จากนั้นระบบจะแจ้งสถานะการสมัครเป็น Easy Pass Plus+ เรียบร้อยแล้ว ทั้งนี้ เมื่อสามารถเชื่อมต่อกับระบบ M-Flow ได้แล้ว กทพ. จะตรวจสอบข้อมูลและแจ้งผลในภายหลังไปยังโทรศัพท์มือถือหรืออีเมล ที่ลงทะเบียนไว้ โดยสิทธิพิเศษที่ผู้ใช้บริการ Easy Pass Plus+ จะได้รับในอนาคต คือ สามารถเข้าใช้ช่อง M-Flow โดยตัดเงินในบัญชีบัตรได้ทันที โดยไม่ต้องสมัครเป็นสมาชิก M-Flow ใหม่ และยังสามารถเข้าใช้บริการในช่อง Easy Pass/M-Pass ได้ตามปกติเหมือนเดิม นอกจากนี้ จะได้รับสิทธิ์ในการเข้าร่วมกิจกรรมส่งเสริมการตลาด
ซึ่ง กทพ. อยู่ระหว่างจัดเตรียมไว้ให้เฉพาะผู้เข้าร่วมโครงการเท่านั้น ผู้ใช้บริการที่สนใจสามารถติดตามข่าวสารของ กทพ. ได้ทาง www.exat.co.th/FB:การทางพิเศษแห่งประเทศไทย/FB:exatsociety/Line OA:@exatsocity/ EXAT Portal Application หรือติดต่อสอบถามที่ ศูนย์บริการข้อมูลผู้ใช้ทางพิเศษ (EXAT Call Center) โทร.1543 (ตลอด 24 ชั่วโมง) หรือจุดแนะนําการลงทะเบียน Easy Pass Plus+ ซึ่งจะมีเจ้าหน้าที่ให้คําแนะนําในการลงทะเบียนปรับปรุงข้อมูลในระบบเป็น Easy Pass Plus+ ที่ ศูนย์บริการที่เดียวเบ็ดเสร็จ (One Stop Service Center) อาคารศูนย์บริหารทางพิเศษ กทพ. เลขที่ 111 ถนนริมคลองบางกะปิ (ถนนเพชรอุทัย) แขวงบางกะปิ เขตห้วยขวาง กรุงเทพฯ 10310 ในวันทําการ (จันทร์ - ศุกร์ เวลา 09.00 - 14.30 น.)